
Atbildes uz ieinteresēto piegādātāju jautājumiem
atklātā konkursā “Katastrofu pārvaldības centru jaunbūvju būvniecība Preiļos, Aizkrauklē, Siguldā, Ludzā”
(iepirkuma identifikācijas numurs IeM NVA 2023/119)

	Nr. p.k.
	Ieinteresētā piegādātāja jautājums
	Iepirkuma komisijas atbilde 

	1.
	Lūdzam precizēt, ko Pasūtītājs saprot ar BIM saistīto programmatūru? Vai Tekla, Revit, Solibri, Autodesk, Fildwire, Dalux utt. ir derīgas BIM programmatūras?
	 Pasūtītājs ar BIM saistīto programmatūru saprot sekojoši:  
a) būvprojekts tiek izstrādāts BIM programmās (Tekla, Revit, utml), kur sākotnēji tiek modelēts un pēc tam no modeļiem ir iegūti rasējumi un nekādā gadījumā otrādi. 
b) savietotais modelis tiek iesniegts kādā no BIM programmām, kuru Pasūtītājam ir iespēja atvērt ar bezmaksas skatīkli, piemēram Solibri, BIMcollab, utml. Sadursmes starp modeļiem tiek pārbaudītas Solibri automatizācijā iegūstot SMC file.
c) BIM modeļu, būvprojekts un pārējā informācija tiek nodota pasūtītājam tādā VDV risinājumā, kur pastāv iespēja skatīt BIM modeļus un komunicēt BIM modeļos, piemēram BCF saziņa.

	2.
	Lūdzam precizēt, vai par atbilstošu tiks uzskatīts, ka ir izstrādāta sadaļa BIM vidē, tas ir, vai derēs, ja esam taisījuši BK sadaļu no savas puses BIM?
	Pretendentam jāaizpilda BIM kompetences anketu saskaņā ar Nolikuma 5.pielikumā pievienoto veidni “BIM kompetences anketa”. Anketā ir ņemts vērā, ka pretendents  BIM vidē nav projektējis visas BP sadaļas
Nosacījumi, kādos gadījumos pretendenta kompetence tiks atzīta par neatbilstošu, ir noteikti Nolikuma 5.A pielikumā: “Pretendents tiek izslēgts no turpmākās dalības iepirkuma procedūrā, ja Kompetences anketa nav iesniegta, vai arī ja vienlaicīgi iestājas vismaz divi no zemāk norādītajiem kritērijiem…”.

	3.
	Būvprojektu “Ekonomikas daļas” mapēs atrodami būvdarbu apjomu saraksti PDF formātā VUGD B ēkai. Lūdzam Pasūtītāju izsniegt pretendentiem šo failu MS EXCEL formātā.
	Pasūtītāja rīcībā nav būvdarbu apjomu saraksti VUGD B kateorijas depo ēkai MS EXCEL formātā.

	4.
	Lūdzam Pasūtītāju skaidrot, kāds tieši ir iepirkuma priekšmeta apjoms. Pēc pievienotās informācijas, uzsvars par iepirkuma priekšmetu vairāk tiek likts uz VUGD B ēku, par kuru pievienots gan izstrādātais IFC modelis, gan darbu apjomu tabulas, savukārt par pārējiem lietotājiem ir aprakstīts tikai Tehniskajā specifikācijā un Pasūtītāja izsniegtajā GP, kur KCP varētu tikt novietots, kā arī ir piezīme, ka novietojuma skice ir informatīva un Izpildītājs var piedāvāt funkcionāli un ekonomiskāku risinājumu. Vai iepirkuma priekšmets ir gan VUGD B, gan VP, gan PMLP, gan VP, gan NVA un IC, visu lietotāju atsevišķas ēkas vai tikai VUGD B ēka?
	Pasūtītājs aicina iepazīties ar iepirkuma nolikumu un tā 1.pielikuma TEHNISKĀ SPECIFIKĀCIJA/PROJEKTĒŠANAS UZDEVUMS:
· Nolikuma 1.6.1.punkts nosaka, ka iepirkuma priekšmets ir “Katastrofu pārvaldības centru projektēšana, būvniecība un autoruzraudzība”
· Tehniskā specifikācijas I. sadaļas 1.un 2.punktā kā Objekts vai projektējamais objekts ir noteikts Katastrofu pārvaldības centrs;
· Tehniskā specifikācijas I. sadaļas 2.punktā iedaļā “Plānotā telpu platība ēkai” norādīta kopējā telpu plānotā indikatīvā platība ar koplietošanas telpām, kā arī norādītas katram katastrofu pārvaldības centra lietotājam paredzētās platības. Turpat tālāk skaidrots, ka “Ēkas VUGD daļai ir izstrādāts skiču projekts (kategorija B, bez piesaistes konkrētam zemesgabalam). Skiču projektā paredzēto ēkas apjomu nepieciešams paplašināt, projektējot papildus norādīto struktūrvienību telpas un koplietošanas telpas, atbilstoši Lietotāju un Tehniskās specifikācijas prasībām. Izvērtējot skiču projekta (kategorija B) un papildus platību prasības, projektētājs var mainīt arhitektūras un plānojuma risinājumus.”
.


	5.
	Ja iepirkuma priekšmets ir tikai VUGD B ēka un tai pieguļošā teritorija, tad pamatojoties uz projekta 1.pielikuma mapēs esošās KPC GP skices, Pretendentam nav skaidrs, kāda apjoma darbi jāparedz finanšu piedāvājuma pozīcijā Nr.2.1.7. “Teritorijas labiekārtojuma darbi”. Lūdzam Pasūtītāju definēt teritoriju, kas attiecināma uz konkrētās stadijas (VUGD B depo ēkas) realizāciju. Lūdzam uzrādīt arī aptuvenu platību un segumu konstrukcijas.
	Iepirkuma priekšmets ir Katastrofu pārvaldības centrs un pretendentam finanšu piedāvājuma pozīcijā Nr.2.1.7. “Teritorijas labiekārtojuma darbi” jāparedz visas Tehniskajā specifikācijā norādītās teritorijas labiekārtošana.

	6.
	Lūdzam Pasūtītāju apstiprināt, ka šajā iepirkumā Siguldas projekta GP daļas ietvaros finanšu piedāvājumā nav jāiekļauj  Valsts galvenā autoceļa A2 pārbūve, gājēju ceļa un veloceliņa izbūve atbilstoši pievienotajai skicei.
	TS punktā 2.1. Būvprojekta ģenerālplāns jāizstrādā visam zemesgabalam. Ēku zemes gabalā izvietot, ņemot vērā pašvaldības uzziņā sniegto informāciju, tehniskos noteikumus, pašvaldības Teritorijas izmantošanas un apbūves noteikumus un citus spēkā esošos normatīvos aktus. Uzņēmējam jāpieprasa tehniskie noteikumi vai jāprecizē esošie, iekļaujot līgumcenā visas iespējamās darba apjoma izmaiņas un riskus, lai ēku nodotu ekspluatācijā, t.sk.:
· iespēju robežās saglabājot teritorijā augošos vērtīgos kokus un citus apstādījumus; 
· teritorijā izbūvējot piebraucamos ceļus un auto novietnes atbilstoši Lietotāju vajadzībām.
Skat TS punktus 5.1. un 5.2. 
Pasūtītājs ir sazinājies ar Siguldas novada pašvaldību un precizējis, ka 14.09.2023. izdotajos pašvaldības tehniskajos noteikumos norādītie gājēju celiņš un veloceliņš gar A2 nav plānoti būvēt šī projekta ietvaros. Pretendentam nav jāparedz finanšu piedāvājumā izmaksas gājēju celiņa un veloceliņa gar A2 būvdarbiem, bet  būvprojekta izstrādē būs jāievēro, ka pašvaldība nākotnē ir paredzējusi gājēju celiņa un veloceliņa gar A2 izbūvi.

	7.
	Ņemot vērā, ka ir nepieciešams laiks, lai pārbaudītu pilnībā visu pieejamo informāciju, ka arī izpētītu teritorijas funkcionalitāti un projektējamo ēku pamatapjomus būvniekam, lūdzam pagarināt piedāvājumu iesniegšanas termiņu līdz 26.aprīlim.
	Pasūtītājs jau sākotnēji ir noteicis garāku piedāvājumu iesniegšanas termiņu par minimāli noteikto Publisko iepirkumu likumā.  Pasūtītājam gandrīz vienlaicīgi   būs jārealizē 14 līdzīgu objektu būvniecība, tāpēc ir svarīgi šī iepirkuma rezultātā noslēgt līgumus savlaicīgi. Piedāvājumu iesniegšanas termiņš netiks mainīts.   



